L'Ajuntament de Sagunt inicia la redacció del nou Pla Estratègic de Turisme 2022-26 amb una jornada de participació públic-privada
29 de novembre 2021

L'Ajuntament de Sagunt va iniciar divendres passat, 26 de novembre, les activitats encaminades a la redacció del nou Pla Estratègic de Turisme 2022/2026 amb una jornada de participació públic-privada que es va celebrar en el Centre Cívic Antic Sanatori de Port de Sagunt. La sessió va seguir una dinàmica de participació entre agents públics i empreses turístiques de la localitat amb l'objectiu d'identificar problemàtiques i reptes a superar en la matèria.

La regidora delegada de Turisme, Natalia Antonino, va obrir les jornades de participació agraint l'assistència d'agents públics i privats i destacant el compromís de l'Ajuntament de Sagunt per treballar en clau estratègica i continuar avançant en el desenvolupament d'un turisme sostenible i de qualitat per al municipi.

El Pla Estratègic de Turisme, la redacció del qual ha sigut encomanada a SALTO Consultors, identificarà les línies estratègiques i les propostes d'actuació en matèria turística per als pròxims cinc anys.

Durant la dinàmica de participació els assistents van identificar i van prioritzar, segons importància i atenció preferent, aquelles problemàtiques o disfuncions que poden suposar un obstacle al compliment d'objectius com el major aprofitament dels recursos i infraestructures turístiques locals, l'adequada accessibilitat i mobilitat de turistes i residents, la sostenibilitat integral del destí, el desenvolupament d'un model eficaç de governança turística, la millora i ampliació de l'oferta turística, la transformació digital del sector turístic, el desenvolupament de productes turístics competitius, l'organització d'esdeveniments d'interés turístic o la captació de nous mercats i segments de demanda.

Els processos participatius relacionats amb la redacció d'estE nou Pla Estratègic continuaran amb la realització d'enquestes en línia a actors del sector.

![](/media/bqgk2xbv/c-pla-turisme.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-la-redaccio-del-nou-pla-estrategic-de-turisme-2022-26-amb-una-jornada-de-participacio-public-privada/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-la-redaccio-del-nou-pla-estrategic-de-turisme-2022-26-amb-una-jornada-de-participacio-public-privada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-la-redaccio-del-nou-pla-estrategic-de-turisme-2022-26-amb-una-jornada-de-participacio-public-privada/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-la-redaccio-del-nou-pla-estrategic-de-turisme-2022-26-amb-una-jornada-de-participacio-public-privada/)